text: Dur (però merescut) bye bye d'Annan a Bush - Raül Romeva i Rueda
  Publicat el 17 de desembre de 2006
  Dur (però merescut) bye bye d'Annan a Bush
  En el seu comiat, l'encara Secretari General de Nacions Unides, Kofi Annan, critica de manera implícita però contundent el President del Govern dels Estats Units, George Bush. La tensió entre l'administració nordamericana i la familia onusiana és tal que en els passadissos de Nova York s'escolta sovint la següent expressió: la solució és 'fer fora els Estats Units de Nacions Unides, i a Nacions Unides dels Estats Units (put the US out of the UN, and the UN out of the US)'. Sigui com sigui, sembla que el nou Congrés nordamericà vol (segueix…)
  donar un gir en aquest assumpte, i ha començat per fer dimitir el falcó John Bolton, que no és poca cosa. Seria desitjable que, tal com demana Annan, els Estats Units recuperessin la via del multilateralisme, però si no ho fan, allò que hem d'exigir als nostres governants europeus és que, almenys, no els facin el joc i els deixin aillats en la seva irresponsable conducta internacional quan es tracta, entre d'altres assumptes, de combatre el terrorisme saltant-se de manera impune la legalitat internacional i els principis més bàsics de respecte dels drets humans i de la dignitat de les persones.
  El secretario general de la ONU acusa de nuevo a Estados Unidos de unilateralismo y abuso de los derechos humanos a pocos días de su relevo
  EFE – Naciones Unidas – 12/12/2006
  18 de desembre de 2006 a les 5:53 pm
  Cal tenir esperança en que el futur president de la ONU sàpiga gestionar bé aquesta situació tensa amb EE.UU. doncs és molt trist sentir a "la gent" criticar la ONU sense pietat, empesos per la desesperança en les institucions, fins i tot aquelles en les quals caldria confiar a cegues.
  La posició dels EE.UU. a la seu de la ONU és la demostració plapable de l'enorme desequilibri de poder que regna avui en dia al nostre món.
  I entenc perfectament el desencís de "la gent"; en part el comparteixo. La difusió d'informació alternativa ens ha de permetre, amb temps i calma, donar recursos a "la gent" per tal de que pensem amb més claredat i, per tant, poguem empènyer la balança de la justicia un altre cop cap a la seva posició primigènia.